‘Vëgjojeni Emirin dhe bindjuni aty, edhe nese goditet skpina 
jnaj dhe merret pasuriajuaj, dëgjoni dhe binduni” 

Ebu Talut Hejtham Al Sejfudin 





"Dëgjojeni Emirin dhe bindjuni atij, edhe nëse goditet shpina 
juaj dhe merret pasuria juaj, dëgjoni dhe binduni" 

DOBËSIA, DHE INTERPRETIMI I SAKTË 

I KËTIJ HADITHI 


Autori: Ebu Talut Hejtham Al Sejfudin 


Përktheu dhe përshtati: BejtuTMuhaxhirin 



Imam Muslimi transmeton këtë thënie: 

Dhe Muhamed ibn Sehl ibn Askar et-Temimi më tregoi: Jahja ibn 
Hasani na tregoi neve Ha 3 Dhe Abdullah ibn Abdi-Rrahman 
ed-Darimiu na tregoi neve: Jahja dhe ai është Ibn Hasan na 
informoi: Mu'avije, dhe ai është Ibn Selam, na tregoi neve: Zejd ibn 
Selam na tregoi neve: Në autoritetin e Ebu Selam i cili tha: Hudhejfe 
ibn el-Jeman ka thënë: Unë thashë: 

"O i Dërguor i Allahut, me të vërtetë ne ishim në një të keqe, postaj 
Allohu no solli një të mirë në të cilen gjendemi toni. A do të ketë 
ndonjë të keqe pos kësoj mirësie?" Ai tha "Po". Unë thashë "Si?" Ai 
tha "Do të ketë udhëheqës që nuk do të veprojnë me udhëzimin tim 
dhe nuk do to ndjekin Sunetin tim. Do të ketë në mesin e tyre burro 
që do të kenë zemrot e djojve në trupo të njerëzve" Ai (Hudhejfe) 
tha: Unë i thashë "Si duhet të veproj o i Dërguor i Allahut, nëse unë 
e orrij atë (të keqën)?" Ai tha: "Duhet të jesh i dëgjueshëm ndaj 
udhëheqësit dhe ti bindesh ; edhe nëse të rreh shpinën dhe to merr 
pasurinë; dëgjo dhe bindu." 2 


1 Ha: Muhadithët vendosin këtë shkronjë në zinxhirin e tyre të transmetimit kur e përsërisin zinxhirin e njejtë por nga 
Shujuhët tjerë prej të cilëve kanë dëgjuar po të njëjtin Hadith. 

2 Sahihu Muslimit (1,847) 



Dhe ky hadith është dobësuar nga vetë Imam Muslimi. Kjo është e 
dukshme kur dikush shikon në hyrjen e "Sahihut" të tij, dhe shikon 
se si ai e ka transmetuar atë. 

Pas përmendjes së kalibrit të transmetuesve prej të cilëve ka 
transmetuar Imam Muslimi ka thënë: "...pa përsëritje.përveç nëse 
vjen një vend që nuk mund ta lë pa e përsëritur për shkak të nje 
kuptimi shtesë, ose për shkak të një zinxhiri tjetër të transmetimit 
ndaj një transmetimi tjetër për shkak të dobësisë në të (zinxhirin)" 3 


Dhe Imam Muslimi transmeton këtë Hadith nën pikpyetje (pasi 
transmeton versionin tjetër autentik): siç thuhet 

Muhamed ibn al-Mudhane më tregoi: El Uelid ibn Muslim na tregoi 
neve: Abdur-Rahman ibn Jezid ibn Xhabir na tregoi neve: Busr ibn 
Ubajdilah el Hadremi më tregoi se e ka ndëgjuar Ebu Idris el 
Havlanin duke thënë: Kam ndëgjuar Hudhejfe ibn el-Jemanin duke 
thënë: 

3 Domethënë se Imami transmeton pa përsëritje përveç në raste kur ka shtesë në Hadith ose ndonjë dobësi si në rastin e 
këtij Hadithi. (sh.p) 




"Njerëzit e pyesnin të Dërguarin e Allahut 3§ për të mirën, ndërsa 
unë e pyesja për të keqen nga frika se do të më kaplon. Unë i thashë 
"O i Dërguar i Allahut ne ishim në mes të injorancës (shirkut) dhe të 
keqës, dhe pastaj Allahu na e solli këtë mirësi (Islamin). A ka ndonjë 
të keqe pas kësaj mirësie?" Ai tha: "Po". Unë pyeta "A ka ndonjë te 
mirë pas asaj të keqeje?" Ai tha. "Po, vetëm se në të do të ketë të 
keqija tëfshehta." Unë pyeta "Si do të jenë ato të këqija të fshehta?" 
Ai tha: "Njerëz të cilët do të marrin rrugë tjera kundrejt Sunetit tim 
dhe do të kërkojnë Udhëzim tjetër kundrejt Udhëzimit tim. Ju do ti 
njihni sendet e mira, si dhe sendet e këqija." Unë pyeta: "A do të 
ketë ndonjë të keqe pas kësaj mirësie?" Ai tha: "Po, thirrësit për në 
dyert e Xhehenemit; kush ju përgjigjet atyre ata do ta hidhen në të 
(Xhehennem)." Unë i thashë "O i Dërguar i Allahut përshkruaji ata 
për ne." Ai tha: "Po, ata janë njerëz me lëkurën tonë (ngjyrën) dhe 
ata flasin gjuhën tonë." Unë i thashë "O i Dërguar i Allahut çfarë 
sugjeron të bëj nëse më arrin ajo kohë mua?" Ai tha: "Ju duhet të 
përmbaheni me trupin kryesor të Muslimanëve dhe me Imamin 4 e 
tyre" Unë thashë "E nëse ata nuk kanë trup të tyre kryesor 
(Muslimanët) e as udhëheqës?" Ai tha: "Ndaje vetën nga të gjithë 
ato fraksione (sekte, grupe), edhe (në qoftë se është nevoja të) 
kafshoje rrënjën e një peme, derisa vdekja të gjen ne atë gjëndje ." 5 


Hadithi i parë që permendëm me shtesën: 

"...Ai tha "Duhet të jesh i dëgjueshëm ndaj Udhëheqësit dhe ti 
bindesh; edhe nëse të rreh shpinën dhe ta merr pasurinë; dëgjo dhe 
bindu." 


4 Imamin e tyre legjitim,më saktësisht Halifen e Muslimanëve që udhëheq me Ligjin e Allahut në Shtet Islam. (sh.p) 

5 “Sahihu i Muslimit’’ (1847). Gjithashtu Buhariu në “Sahihun” e tij (3606 & 7084). Gjithashtu Ibn Maxheh në 
“Sunenin” e tij (3979) 




Është dobësuar gjithashtu edhe nga Imam ed-Darakutni, siç ka 
thënë: "Dhe Muslimi transmeton Hadithin nga Mu'avije Ibn Selami 
në autoritetin e Zejdit e ai në autoritetin e Ebu Selamit dhe ky i 
fundit në autoritetin e Hudhejfes... Dhe ky hadith, sipas mendimit 
tim është Mursel 6 . Ebu Selami nuk ka ndëgjuar nga Hudhejfe, e as 
prej nxënësve të tij që shkuan në Irak. (Kjo është kështu) sepse 
Hudhejfeja vdiq (disa) netë pas vrasjës së Uthmanit (Allahu qoftë i 
kënaqur me të). Dhe në të.përmban frazën "Hudhejfeja tha", kjo 
tregon se është Hadith "Mursel". 7 

Me fjalë të tjera ai (Ebu Selami) nuk tha se e ka ndëgjuar nga 
Hudhejfeja. 

Dhe Ibn Haxher el-Askalani ka thënë për Ebu Selamin: "Ai ka 
transmetuar në formën Mursel nga Hudhejfeja, Ebu Dherri dhe të 
tjerë." 8 

Gjithashtu edhe En-Neveviu e ka dobësuar Hadithin, duke thënë: 
"Ed-Darakutni ka thënë: "Sipas mendimit tim është Mursel" dhe 
Hadithi është sikur se ka thënë ed-Darakutni" 9 

Gjithashtu El-Uadi'i thotë: "Në këtë Hadith të Hudhejfes, ka një 
shtesë e cila nuk është ne Hadithin e tij tjetër që kanë rënë dakort 
dijetarët, dhe është fjala për shtesën "edhe nëse të rreh shpinën 
dhe ta merr pasurinë; dëgjo dhe bindu." Kështu që kjo shtesë është 
e dobët, sepse vjen në menyrë të shkëputur." 10 


6 Ky është një transmetim i njërit prej tabi’inëve drejtpërdrejt nga Profeti S, pa qenë i pranishëm sahabiu në zinxhirin e 
këtij transmetimi. 

7 “El-Ilzamat uet-Tatabbu” nga ed-Darakutni faqe 181-182. 

8 “Tehdhib et-Tehdhib” nga Ibn Haxher el-Askalani 10/296. 

9 “El-Minhaxh Sherh Sahih Muslim ibn el-Haxhaxh” nga En-Neveviu 12/237. 

10 “El-Ilzamat et-Tatabbu” faqe 182. 




Sidoqoftë, sikur të ishte Hadithi autentik, cili është 
kuptimi i saktë i tij? 


Ibn Hazmi thotë: "Sa për urdhërin e Pejgamberit H që të jemi të 
durueshëm për marrjen e pasurisë dhe rrahjen e shpinës nga ana e 
udhëheqësit, atëherë kjo është pa dyshim fjala për durimin kur 
Imami vepron drejtë (të rreh apo ta merr pasurinë me të drejtë). 
Dhe nuk ka dyshim se ne jemi të obliguar të jemi të durueshëm në 
këtë rast. Në fakt nëse dikush refuzon të durojë në këtë lloj rasti, 
qoftë edhe nëse pritet qafa e tij, ai është fasik që është i mosbindur 
ndaj Allahut 


La-ijui 


Sidoqoftë, nëse bëhet në menyrë të gabuar, atëherë, Allahu na 
ruajtë, nga mendimi se i Dërguari i Allahut IjS do të na urdhëronte 
për këtë lloj durimi. 

Argument për këtë është fjala e Allahut j 


J^ll Ij-^jb^j 


"Ndihmohuni mes vete me të mira dhe në të mbara, e mosni në 
mëkate e armiqësi." 11 

Gjithashtu Ai j^W^thotë: 

"Dhe ai nuk flet nga mendja e tij. Ai (Kur'ani) nuk është tjetër pos 
shpallje që i shpallet." 12 


11 El Maide Ajeti 2 

12 En-Nexhm ajetet 3-4 




Dhe Ai j thotë: 

"Sikur të ishte prej dikujt tjetër, përveç prej All-llahut, do të gjenin 
në te shumë kundërthënie." 13 

Kështu që, është e konfirmuar që çdo gjë që i Dërguari i Allahut i§ 
flet është shpallje prej Allahut J&, dhe nuk ka kundërthënie në 
fjalët e Tij, asnjë konflikt e as përplasje. 

Kjo pra është sikur që është, pa dyshim një gjë që çdo Musliman ka 
dituri mbi të se marrja e pa drejtë e pasurisë së Muslimanit apo 
Dhimiut 14 dhe rrahja e shpinës se tij padrejtësisht është mëkat, 
zullum dhe e ndaluar. I Dërguari i Allahut ë§ ka thënë: 

"Në të vërtetë gjaku juaj, pasuria juaj dhe nderi juaj janë të shenjta 

// 15 

per ju. 

Pra, meqënëse nuk ka dyshim për këtë dhe as mosmarrveshje në 
mesin e Muslimanëve, nëse Muslimani lejon që pasuria e tij të 
merret padrejtësisht dhe të rrihet shpina e tij padrejtësisht duke 
qenë i aftë për të rezistuar në çfarëdo mënyre të mundshme, po e 
ndihmon atë në mëkat dhe zullum, dhe kjo është e ndaluar në 
Kur'an." (Mbaron fjala e Ibn Hazmit) 16 


13 En-Nisa ajeti 82 

14 Pabesimtar i cili jeton nën mbrojtjen e Shtetit Islam duke paguar tatim. 

15 Ahmedi në “Musnedin” e tij (18966), ibn Ebi Shejbeh ne “Musanefin” e tij (37162), ibn Maxheh në “Sunenin” e tij 
(3055), Tirmidhiu në “Xhami’un” e tij (3087) dhe Nesaiu në “Sunenin” (2159) në autoritetin eAmr ibn El-Ehuas. 

16 “El-Fisal fil-Milali uel-Ahuai uen-Nihai” nga ibn Hazmi 4/133 




Dhe këtë kuptim, që Muslimani nuk duhet të bindet nëse ai rrihet 
padrejtësisht ose i merret pasuria pa kurrfarë të drejte, e ka 
demostruar sahabiu i ndershëm Abdullah ibn Amr ibn El-As (Allahu 
qoftë i kënaqur me të) kur Anbasah ibn Ebi Sufj'an, i cili ishte 
drejtues në Taif nën Mu'avije ibn Ebi Sufj'an donte të merrte një 
pjesë të pasurisë tij, në mënyrë që të ristrukturonte një lumë për 
ujitje. 


Transmetohet në autoritetin e Thabitit: 


"Kur ndodhi rasti me Abdullah ibn Amr el-Asin dhe Anbasah ibn Ebi 
Sufj'anin, ata u përgatitën përtë luftuar. Kështu qe Halid ibn El-As 
shkoi te Abdullah ibn Amr ibn El-Asi për ta bindur mos të vepronte 
ashtu. Abdullah ibn Amr El-As i tha: "A nukje në dijeni se i Dërguari i 
Allahut ka thënë: "Kush vdes duke e mbrojtur pasurinë e tij është 
Shehid ." 17 

Sa për atë, që disa kanë përmendur, se ka konsensus (ixhma) që 
mbrojtja e vetës dhe pasurisë deri në vdekje nuk zbatohet kur është 
nje autoritet (udhëheqës, drejtues) që bënë zullumin, atëherë themi 
se kjo është e pa bazë dhe shihet qartë se nje Sahabi e ka 
konsideruar të lejueshme një gjë të tillë (pra nuk ka ixhma). 

Dhe Allahu e di më së miri. 


Hejtham Al Sejfudin 


17 Ahmedi në “Musnedin” e tij (6922) dhe Muslimi në “Sahihun” e tij (141) 



Bejtul'Muhaxhirin 



